als_Latn dik_Latn sag_Latn
I bindur se në 26 qershor, Partia Socialiste do të ketë mandatet e nevojshme për të krijuar e vetme qëeverinë, Kryeministri Edi Rama akuzoi sërish aleatin e tij në katër vitet e shkuara se e ka pasur mendjen te pushteti. Nga Kashari, Rama tha se ndryshe nga partitë e tjera, PS ka dhënë provat se i mban premtimet.
Për kryeministrin Edi Rama koalicioni me Lëvizjen Socialiste për Integrim ka qenë i frytshëm. Reformat tha ai, në takimin që pati në Kashar, u udhëhoqën nga Partia Socialiste ndërsa akuzoi aleatin në qeverisje se mendjen e ka pasur te pushteti.
Koalicioni me Lëvizjen Socialiste për Integrim u kris tha Rama kur duhej të votohej reforma në drejtësi.
Kryeiministri pati një përgjigje edhe për ata që e kritikojnë për çështjen e timonit. Ai tha se kur flet për timon e ka fjalën për busullën që do ta çojë Shqipërinë në drejtimin e duhur.
Rama tha se PS provoi se nuk është njësoj me forcat e tjera politike, teksa shtoi se është partia më pranë premtimeve të mbajtura.
/oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn ind_Latn als_Latn